Benigno Aquino III

Si Benigno Simeon "Noynoy" Cojuangco Aquino III (Pebrero 8, 1960 - Hunyo 24, 2021) sarong Filipinong pulitiko, an ika-15ng Presidente kan Filipinas poon Hunyo 30, 2010 sagkod Hunyo 30, 2016.

Siya nagin  senador kan Republika kan Filipinas, asin nagin kandidato para presidente na saiyang ginana; siya an nagdadara kan bandera nin Partido Liberal. Siya an iyo-iyong aking lalaki kan mag-agom na si Corazon Aquino, dating presidente asin si Benigno Aquino, Jr., sarong dating senador. Siya matuang tugang kan aktres na si Kris Aquino.

Siya an ikatulo sa limang aki ninda Benigno S. Aquino, Jr., dating Bise Gobernador kan probinsya nin Tarlac asin Corazon Cojuangco, akì kan sarong midbid na negosyante sa parehong probinsya. Igwa siyang apat na babaing tugang: Maria Elena (Ballsy), Aurora Corazon (Pinky), Victoria Elisa (Viel), asin Kristina Bernadette (Kris). Nag-adal siya sa Ateneo de Manila na Unibersidad sa Syudad nin Quezon poon elementarya sakod kolehiyo kun sain siya nagtapos nin Ekonomika kan 1981. 

Kan panahon kan torno ni dating presidente Corazon Cojuangco, siya nalugadan na gayo nin mga soldados na rebelde sa sarong nasubak na coup-de-etat. Kan 1989 siya nabotohan na magtukaw sa Kamara de Representantes kan Filipinas bilang Representante kan ika-duwang Distrito kan probinsya nin Tarlac sa ika-11ng Kongreso kan Filipinas. Kan 2007, siya naelihir sa Senado, sa ika-14ng Kongreso kan Filipinas.

Sa eleksyon kan Mayo 10, 2010, siya an nakaluwas bilang ika-kaglimang (15) presidente kan Filipinas na nagkamit kan pinakahalangkaw na boto, lampas 15 milyon.

Kataytayan nin ladawan

Toltolan

Mga panluwas na takod
Opisyal na websityo 
Opisyal na panindog sa websityo kan Senado kan Filipinas
Inaugural Address of President Benigno Aquino III | Hunyo 30, 2010
Inot na SONA ni Presidente Benigno Aquino III | Hulyo 26, 2010
Ikaduwang SONA ni Presidente Benigno Aquino III  | Hulyo 25, 2011
Platika ni Presidente Aquino sa United Nations General Assembly | Setyembre 24, 2010

Aquino III, Benigno
Aquino III, Benigno